Eelnõu

NARVA LINNAVOLIKOGU

OTSUS
Narva                                                                                                                xx.xx.2020 nr xxx
Narva Linnavolikogu 18.05.2017 otsuse nr 27 “Projekti “TEN-T transiitteede rekonstrueerimistööd Narvas” oma- ja sildfinantseeringu kinnitamine” muutmine
1. ASJAOLUD JA MENETLUSE KÄIK

Narva Linna Arenduse ja Ökonoomika Amet viib ellu projekti “TEN-T transiitteede rekonstrueerimistööd Narvas“, mille eesmärgiks on Narva transiitkoridori oluliste kitsakohtade kõrvaldamine, luues mugavad ja ohutud tingimused transpordi ja jalakäijate liikumiseks ja aidates kaasa kogu Narva linna keskkonnaseisundi parenemisele. 
25.10.2018 Narva Linnavolikogu muutmisotsusega nr 61 kinnitati projekti vastav omafinantseering summas kuni 1 740 070,39 eurot (sh abikõlblikud kulud summas 1 584 070,39 eurot) ning sildfinatseering summas kuni 8 976 398,87 eurot. Projekti kogu eelarveks (abikõlblikud kulud) kinnitati summas 10 560 469,26 eurot, millest toetus moodustab 8 976 398,87 eurot.  
Narva Linnavolikogu 26.09.2019 määrusega nr 21 kinnitati projekti “TEN-T transiitteede rekonstrueerimistööd Narvas“ täiendav omafinatseering summas 1 056 659 eurot (mitteabikõlblikud kulud). Seega projekti omafinantseering moodustab 2 796 729,39 eurot ja projekti kogu eelarveks on 11 773 128,26 eurot, millest toetus moodustab 8 976 398,87 eurot.  
Projekti elluviimise käigus, 17.08.2020, avalikustati üle rahvusvahelise piirmäära riigihange 225878 „Narva TEN-T transiitteede projekteerimis- ja ehitustööd“. Pakkumuste esitamise tähtajaks oli 12.11.2020 kell 11.00. Vastavalt transiitteede rekonstrueerimise eelprojekti koostaja (Novarc Group AS) hinnakalkulatsioonile hanke eeldatavaks maksumuseks oli 9 573 553,01 eurot km-ta (11 488 263,61 eurot km-ga).
Pakkumuste esitamise tähtajaks laekus 7 pakkumust kõige madalama maksumusega 11 316 000 eurot km-ta (13 579 200 eurot km-ga), mis ületab eeldatavat maksumust 1 742 446,99 euro km-ta võrra (2 090 936,39 eurot km-ga).
Seoses pakkumuse maksumuse olulise ületamisega tuleb suurendada omafinantseeringu osa 2 090 936,39 euro võrra ning omafinantseeringu osa peab kokku moodustama kuni 4 887 665,78 eurot (ehk ca 35% projekti kogu eelarvest). Samas tuleb vähendada sildfinantseeringu osa kuni 2 000 000 euroni.
Projekti eelarve peab kokku moodustama (koos toetusega) 13 864 046,65 eurot. 
Projekti “TEN-T transiitteede rekonstrueerimistööd Narvas“, eeldatav oma- ja sildfinantseeringu vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	Aastad 2016-2019
	2020
	2021
	2022
	Kokku

	Omafinantseerimine
	130 511,76
	12 762
	2 500 000
	2 244 392,02
	4 887 665,78

	Sildfinantseerimine
	0
	0
	1 000 000
	1 000 000
	2 000 000


Projekti elluviimiseks vajalikud oma- ja sildfinantseeringu rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 “Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”. 
Seoses ülaltooduga tuleb muuta Narva Linnavolikogu 18.05.2017 otsuse nr 27 punktid nr 3.1. – 3.4.
2. ÕIGUSLIKUD ALUSED

2.1. Haldusmenetluse seaduse (edaspidi HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt hanldusakti muutmise ja haldusakti kehtivuse peatamise suhtes. 

HMS § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

2.2. Vastavalt KOKS § 22 lg 1 p-le 8 volikogu ainupädevusse kuulub laenude võtmine, võlakirjade emiteerimine, kapitalrendi- ja faktooringukohustuste võtmine, kohustuste võtmine kontsesioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.
3. OTSUS

Muuta Narva Linnavolikogu 18.05.2017 otsuse nr 27 “Projekti “TEN-T transiitteede rekonstrueerimistööd Narvas” oma- ja sildfinantseeringu kinnitamine” punktid 3.1., 3.2., 3.3. ja 3.4. järgmiselt: 

“3.1. Kinnitada projekti „TEN-T transiitteede rekonstrueerimistööd Narvas“ omafinantseeringuks kokku kuni 4 887 665,78 eurot”.
“3.2. Lubada Narva Linnavalitsusel võtta laenu punktis 3.1. nimetatud omafinantseeringu katteks kokku kuni 4 887 665,78 eurot”. 
„3.3. Lubada Narva Linnavalitsusel ette näha Narva linna pohieelarves omafinantseeringu katteks kokku kuni 50 000 eurot“.
“3.4. Lubada Narva Linnavalitsusel võtta laenu sildfinantseeringu katteks kokku kuni 2 000 000 eurot”. 
4. RAKENDUSSÄTTED

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

